Учени в Нидерландия откриха антитяло , което блокира коронавирусаТо би могло да се използва както за превенция , така и за лечение на вече болни пациенти Учени от университета Утрехт в Нидерландия , заедно със свои колеги от програмата Erasmus MC и биотехнологичната компания Harbor BioMed , са разработили човешко антитяло , което може да потисне новият коронавирус ( SARS - CoV - 2 ) , става ясно от публикация на страницата на университета . Водещият учен в разработката Беренд - Ян Бош не иска да предизвиква изкуствено завишени очаквания и обяснява , че това е обещаваща първа стъпка , но е твърде рано да се спекулира за евентуалната ефикасност при хора . Проучването се преглежда от едно от водещите издания в научния свят . Допълнителни коментари за него ще бъдат дадени , когато този процес приключи , уточняват от университета Утрехт . Човешкото моноклонално антитяло има способността да неутрализира напълно новия коронавирус , което означава , че то евентуално би могло да се използва както за превенция , така и за лечение от Covid - 19 .